burgasdotpro/wikipedia huggingface dataset:
East Finchley (stanica metra)

East Finchley je jednou zo staníc londýnskeho metra nachádzajúca sa v londýnskej mestskej časti East Finchley v obvode Barnet. Stanicu obsluhuje Northern Line (vetva High Barnet) a nachádza sa v tarifnej zóne 3.
Dejiny.
Stanica bola postavená spoločnosťou Edgware, Highgate &amp; London Railway (EH&amp;LR) a otvorená spoločnosťou Great Northern Railway, ktorá nahradila EH&amp;LR, 22. augusta 1867 pod názvom "East End, Finchley". Stanica ležala na trase z Finsbury Parku do Edgware cez Highgate. Na dnešný názov bola premenovaná v roku 1886.
Po dohode železníc v roku 1921, kedy vznikli štyri veľké železničné spoločnosti, sa v roku 1923 stanica stala súčasťou spoločnosti London &amp; North Eastern Railway (LNER). Úsek za stanicou smerom do High Barnetu bol pripojený k sieti londýnskeho metra vďaka nedokončenému projektu "Northern Heights" v 30. rokoch.
Po pripojení stanice k sieti metra sa pôvodná viktoriánska budova zničila a bola nahradená budovou v štýle Art Deco od Charlesa Holdena. Súčasťou prestavby bolo aj pridanie ďalších dvoch nástupíšť k pôvodným dvom. Toto bolo nutné kvôli tomu, že podľa plánu "Northern Heights" by sa trať rozdelila do dvoch smerov. Jeden z nich by šiel po existujúcej trati spoločnosti LNER do nadzemnej stanice Highgate (dnes opustená) a potom smerom na Finsbury Park – toto sa však nikdy nedokočnilo. Druhý smer by pokračoval cez nové tunely do podzemnej stanice Highgate (pod tou nad zemou) a potom smerom na Camden Town a do centra Londýna – toto je dnešná trasa Northern Line.
Stanicu tvoria dve ostrovné nástupištia. Na vnútorných hranách mali zastavovať vlaky smerom do Finsbury Park a na vonkajších vlaky smerom do Camden Town. Prvýkrát tu súpravy metra prešli 3. júla 1939 a až do 14. apríla 1940, kedy sa dokočnila elektrifikácia trate do High Barnetu, tu aj končili. Do 2. marca 1941 tu tiež premávali parné vlaky LNER zo stanice Highgate (nad zemou). Dnes sa vnútorné hrany nástupíšť využívajú len pre súpravy končiace v stanici, alebo keď smerujú do depa južne od stanice.
Po skončení vojny sa väčšina plánov "Northern Heights" už nikdy neobnovila a úsek do Finsbury Park nebol začlenený do siete metra. Trať smerujúca do nadzemnej stanice Highgate nikdy nebola obsluhovaná vlakmi Northern Line, aj keď sa párkrát využila pre prevoz súprav až do jej úplného opustenia v roku 1970.
Stanica má dva východy – jeden z nich ústi na High Road a druhý menší na chodník spájajúci ulicu The Causeway. Je možné vojsť do stanice jedným východom vyjsť druhým bez toho, aby ste sa dostali na nástupištia.
Zaujímavosti.
13. februára 1944 sa v stanici narodil Jerry Springer, moderátor americkej talk show a bývalý primátor Cincinnati v štáte Ohio.
MechWarrior 3050

MechWarrior 3050 je v poradí druhou videohrou určenou pre hernú konzolu SNES založenou na franchise BattleTech.
Verzia pre Sega Genesis.
Verzia hry pre hernú konzolu Sega Genesis bola takmer identická s verziou hry pre SNES, výnimkou drobných odlišností a rozdielneho označenia.
MechCommander 2

MechCommander 2 je v poradí druhou a zároveň poslednou hrou zo série počítačových hier MechCommander, žánru RTT, vyvinutá spoločnosťou FASA Interactive a vydaná spoločnosťou Microsoft v roku 2001. Hra je nepriamim pokračovaním titulu MechCommander, vydaného v roku 1998. 
V roku 2006 vydala spoločnosť Microsoft modifikovanú verziu zdrojových kódov pod licenciou Shared Source.
MechCommander

MechCommander je taktická počítačová hra žánru RTT založená na franchise BattleTech. Titul bol vyvinutý spoločnosťou FASA Interactive a vydaný spoločnosťou MicroProse v roku 1998.
Gameplay.
Herná kampaň obsahuje 30 misií, rozdelených do 5 častí, pričom každá časť obsahuje 6 misií.
Výsadok, ktorý hráč môže do misie vyslať je limitovaný tonážou a počtom jednotlivých bojových a podporných vozidiel. Medzi jednotlivými misiami je hráčovi umožnené prezbrojiť a opraviť dané bojové vozidlá a nakúpiť nové jednotky, pilotov či komponenty. Tieto položky sú nakupované za špeciálne herné body "(tzv. Resource points)" získane v priebehu misie. Postupom hry je hráčovi umožnený prístup k novým typom jednotiek, výbavy alebo pilotov, ktoré môže za naakumulované herné body nakúpiť. Avšak nie všetky bojové jednotky je možné sprístupniť prostredníctvom kúpy. Tieto jednotky predstavujú poškodenú nepriateľskú techniku, ktorá je prístupná jedine vo forme šrotu po skončení misie. 
Každý Mech je riadený pilotom "(tzv. Mechwarrior)". Pilotom je umožnené zvyšovať ich skúsenosti v priebehu misie, napríklad za úspešne zneškodnené nepriateľské vozidlá. Po dosiahnutí určitého počtu skúsenostných bodov pilot postupí na vyššiu skúsenostnú úroveň a stáva sa užitočnejším.
Datadisk.
Datadisk s podtitulom "Desperate Measures" bol vydaný v roku 1999.
Zdenka Sojková

Zdenka Sojková (* 8. december 1921, Klobuky – † 12. marec 2014, Praha) bola česká literárna historička. Vo svojich článkoch, štúdiách a knihách sa venovala prevažne slovenskej literatúre národného obrodenia. Je autorkou piatich kníh o Ľudovítovi Štúrovi.
Pararula

Pararula je premenená hornina, typ ruly, ktorá vznikla vysokostupňovou premenou sedimentov.
Termín pararula ("paragneiss") zaviedol roku 1891 K. H. Rosenbusch.
Vznik.
Pararula vznikla premenou sedimentárnych, najmä pelitických a drobových hornín v amfibolitovej fácii. Patria k najrozšírenejšim regionálne premeneným horninám. 
Zloženie a vlastnosti.
Hlavnými minerálmi pararúl sú kremeň, živce, s vysokým podielom plagiklasu a sľudy, z ktorých zvyčajne prevláda biotit, pri vyššom stupni premeny môže obsahovať aj značný podiel aluminosilikátov ako je kyanit, andaluzit a sillimanit, tiež cordierit, staurolit a granáty. Podľa obsahu ďalších minerálov sa rozlišuje svorová pararula (s nízkym obsahom živcov),
pararula grafitová, dvojsľudnádná, amfibolov-biotitová atď. Kinzigit je granátovo-grafitická pararula.
Výskyt.
V Českom masíve tvoria pararuly hlavnú masu hornín moldanubika. Vyskytujú sa v Alpách, Schwarzwalde a inde. V Západných Karpatoch sú súčasťou veporického i tatrického kryštalinika, kde ide zväčša o pararuly s obsahom sillimanitu a granátu. Sú známe z Považského Inovca, Malej Fatry, vo Vysokých a Nízkych Tatrách, rovnako vystupujú v kryštaliniku Zemplínskeho ostrova. Plagioklasové pararuly vystupujú predovšetkým v Slovenskom rudohorí.
Použitie.
Nemajú žiadne významné praktické použitie ani väčší ekonomický význam. Môžu sa využívať ako kamenná drvina a stavebný kameň.
Okinskoje plato

Okinskoje plato () je menšie vulkanické pole, nachádzajúce sa na Sibíri, asi severozápadne od juhozápadného okraja jazera Bajkal. Pole pozostáva z niekoľkých bazaltových troskových kužeľov a lávových prúdov, ktoré prekrývajú morény posledného zaľadnenia. Najvyšším členom komplexu je Vulkan Kropotkina, vysoký troskový kužeľ.
Šavit

Šavit (po hebrejsky: שביט „kométa“) alebo RSA-3 je nosná raketa vyrobená Izraelom v spolupráci s Južnou Afrikou, s cieľom vypustiť malé satelity na nízku obežnú dráhu Zeme. Po prvýkrát bola vypustená 19. septembra 1988 so satelitom Offeq 1. Tým sa Izrael zaradil medzi osem krajín, ktorá majú vesmírne kapacity. Štart rakiet Šavit má na starosti Izraelská vesmírna agentúra a prebieha na pobreží Stredozemného mora blízko Palmachimu. Nosič sa skladá z troch častí a je poháňaný raketovými motormi na tuhé palivo. Rakety Šavit vyrába Israel Aerospace Industries. Sú založené na balistických raketách stredného doletu Jericho III.
Štarty.
Šavit bola vypustená zatiaľ sedemkrát:
Počas štvrtého a šiesteho štartu raketa zlyhala predtým ako dosiahla obežnú dráhu. V septembri 2004 viedlo zlyhanie rakety Šavit k zničeniu špionážneho satelitu Ofek 6 v hodnote 100 miliónov $. Izrael potom oznámil, že pre vypúšťanie ďalších satelitov Ofek bude používať indickú raketu PSLV. Toto rozhodnutie bolo veľmi kritizované a zaznievali hlasy, že kvôli národnej hrdosti, by maly byť používané iba rakety Šavit.
FASA Studio

FASA Studio (dávnejšie známa ako FASA Interactive) bola softvérová spoločnosť zaoberajúca sa vývojom počítačových hier. Spoločnosť založili Jordan Weisman a L. Ross Babcock v roku 1980.
Lunar Orbiter 4

Lunar Orbiter 4 bola umelá družica Mesiaca, vyslaná agentúrou NASA v roku 1967. V katalógu COSPAR dostala označenie 1967-041A. Družica mala za úlohu uskutočniť podrobnú fotodokumentáciu povrchu Mesiaca a pokračovať v práci začatej predchádzajúcimi misiami Lunar Orbiter 1 až 3.
Základné údaje.
Označenie Lunar Orbiter mala kvôli zvolenej orbite okolo Mesiaca. Jej váha bola . Okrem iného bola vybavená brzdiacim motorom a fotografickým systémom. Dva objektívy umožňovali snímať detaily s veľkosťou 1 metra z výšky . Na film sa zmestilo 200 dvojexpozícií, ktoré boli rádiovou cestou odosielané na Zem.
Priebeh misie.
Sonda odštartovala 4. mája 1967 pomocou nosnej rakety Atlas s urýchľovacím stupňom Agena D. Z parkovacej dráhy pri Zemi bola navedená na obežnú dráhu okolo Mesiaca. Prvá korekcia dráhy sa uskutočnila 5. mája, tretia o tri dni neskôr. Dostala sa tak na neobvyklú dráhu vo výške 2 612 – a z nej začala s vyhotovovaním prvej série 270 ks snímok privrátenej aj odvrátenej strany Mesiaca. Potom bola dráha sondy dvoma korekciami znížená na 80 – kvôli sledovaniu štruktúry gravitačného poľa. 
Po vyčerpaní pohonných látok potrebných pre zmeny polohy sondy bol zapálený brzdiaci motor a sonda skončila voľným pádom 6. októbra 1967 rozbitá na povrchu Mesiaca.
MechWarrior (séria)

MechWarrior je súhrnné označenie série videohier a počítačových hier založených na franchise BattleTech.
Azas (plošina)

Azas je vulkanické pole, rozkladajúce sa na ploche cez v pohorí Východné Sajany na Sibíri, západne od juhozápadného okraja jazera Bajkal, neďaleko hraníc s Mongolskom. Pole je tvorené niekoľkými štítovými sopkami, troskovými kužeľmi a stratovulkánmi. Najvyšší vrch je vysoký stratovulkán Šivit-Tajga, ktorého vrchol je ukončený dvojicou kráterov. Povrch viacerých vulkanických foriem plošiny Azas je glaciálne modelovaný, čo svedčí o ich veku – sú staršie ako posledné globálne zaľadnenie. No niektoré údolia tvorené bazaltovými lávovými prúdami tieto znaky nenesú, preto sa ich vek odhaduje na holocén.
Christopher Nolan

Christopher Edward Nolan (* 30. júl 1970, Londýn) je anglický režisér, producent a scenárista. Je známy vďaka réžii psychologického trileru "Memento", sci-fi akčného trileru "Počiatok" a rebootovaniu série filmov o Batmanovi, vďaka ktorému sa mu dostalo značnej chvály. Často spolupracuje so svojim bratom, scenáristom Jonathanom Nolanom a s hercami Christianom Baleom, Michaelom Cainom, Cillianom Murphym a Kenom Watanabeom. Nolan je zakladateľom produkčnej spoločnosti Syncopy Films a má dvojité občianstvo v Spojenom kráľovstve a v Spojených štátoch amerických.
Život.
Christopher Nolan sa narodil v Londýne 30. júla 1970.
Biografia.
Filmy vyrába už od detstva, kedy prvýkrát vzal do ruky otcovu osemmilimetrovú kameru. V roku 1989 natočil krátky film Tarantella a v roku 1996 sa na filmovom festivale v Cambridge premietal jeho krátky film Larceny. Jeho prvé celovečerné dielo Following, natočené podľa jeho scenára, získalo v roku 1998 cenu za nejlepšiu réžiu na Newport International Film Festival, the Silver Hitchcock cenu na the Dinard British Film Festivale a the Black and White Award na Slamdance International Film Festivale. Po tomto úspechu natočil ďalšie zlomové filmy jeho kariéry Memento a Insomnia.
Zipper Interactive

Zipper Interactive je americká softvérová spoločnosť sídliaca v meste Redmont, štáte Washington zaoberajúca sa vývojom počítačových hier. Spoločnosť založili Jim Bosler a Brian Soderberg v roku 1995. 25. januára 2006 spoločnosť Sony oznámila odkúpenie Zipper Interactive.
Noir Désir

Noir Désir bola francúzska rocková skupina.
História.
Skupinu založili v Bordeaux v roku 1985 spevák Bertrand Cantat, bubenník Denis Barthe, gitarista Serge Teyssot-Gay a basista Frédéric Vidalenc (v roku 1996 ho nahradil Jean-Paul Roy). Ich prvý album "Veuillez rendre l'âme (à qui elle appartient)" (1989) bol uznaný za jeden z najlepších francúzskych rockových albumov, a obsahoval hitový singel: "Aux sombres héros de l'amer". Noir Désir sa stali jednou z najprominentnejších rokových skupín vo Francúzsku.
Druhý album Noir Désir, "Du ciment sous les plaines" (1991), priniesol do ich tvorby prvky punk rocku. Toto pokračovalo aj v nasledujúcom albume, "Tostaky" (1992), ktorý obsahoval rovnomenný hit.
Ich úspech pokračoval vydaním "666.667 Club", a remixového albumu "One Trip One Noise". Ich posledný album z roku 2001 "des Visages des Figures", bol pomalšou, viac ambicióznou záležitosťou. "Des Visages des Figures" vyhral ceny Victoires de la Musique ako Najlepší Rockový Album Roka 2002 a Hudobné Video Roka za "Le Vent nous portera", v spolupráci s francúzskym umelcom Manu Chao. Aj keď sa ich posledný album zdal byť najpomalší, po ňom nasledovali obrovské rockové vystúpenia, s niekoľkotisícovou návštevnosťou. 
V roku 2003, následkom hádky ohľadom nevery, Bertrand Cantat pod vplyvom alkoholu udrel svoju priateľku Marie Trintignant, taktiež pod vplyvom alkoholu, v hotelovej izbe v meste Vilnius v Litve. Spadla a udrela si hlavu o radiátor, následkom čoho upadla do bezvedomia. Bertrand Cantat ju položil na posteľ a zavolal jej brata, ktorý sa práve nachádzal v tejto oblasti. Vidiac svoju sestru na posteli, myslel si, že iba spí a poradil Cantatovi aby počkal do rána. Nasledujúce ráno bola Marie Trintignant nájdená v posteli mŕtva. Litovský sudca odsúdil Cantata na osem rokov väzenia potom ako ho uznal za vinného zo zabitia. Štyri roky svojho trestu si odpykal vo väznici neďaleko Toulouse vo Francúzsku a 16. októbra 2007 bol prepustený na podmienku.
September 2005 priniesol dva nové projekty. Album, "Noir Désir en public", obsahuje najdôležitejšie udalosti ich posledného turné. DVD séria, "Noir Désir en images", obsahuje rozličné živé predstavenia, komentáre a videá. Bolo získané špeciálne povolenie, aby sa na týchto projektoch mohol podieľať aj uväznený Cantat. 
8. mája 2008, Serge Teyssot-Gay, gitarista skupiny, povedal pre švajčiarske noviny, že skupina plánuje nasledujúcu zimu vydať nový album. Avšak nie je isté, či tento projekt bude zahŕňať aj Cantata alebo nie.
Sviatoslav Teofilovič Richter

Sviatoslav Teofilovič Richter (; * 20. marec 1915, Žytomyr – † 1. august 1997, Moskva) bol svetoznámy ruský klavirista 20. storočia. Jeho klavírne majstrovstvo charakterizovala sugestívna interpretácia, bravúrna technika a obrovský repertoár.
Život a kariéra.
Richter sa narodil v Žytomyre na Ukrajine v rodine nemeckého emigranta a ruskej matky. Vyrastal v Odese, učil sa u svojho otca, pianistu a organistu. Po prvýkrát vystúpil v inžinierskom klube v Odese 19. marca 1934. Hru na klavír študoval u slávneho klavírneho pedagóga Genricha Nejgauza na Moskovskom konzervatóriu.
Jeho prvá zahraničná cesta viedla v roku 1950 do vtedajšieho Česko-Slovenska.
Keflavík

Keflavík je mesto v juhozápadnej časti Islandu, v regióne Reykjanes.
Keflavík sa v súčasnosti spája s mestami Njarðvík a Hafnir a vytvárajú tak nové mesto Reykjanesbær, ktoré má 14 000 obyvateľov.
História.
Keflavík bol založený v 16. storočí ako osada s rybárskym priemyslom. Neskôr jeho význam vzrástol spolu s leteckými operáciami na medzinárodnom letisku Keflavík, ktoré bolo vybudované Spojenými štátmi v 40. rokoch 20. storočia. Letisko bolo využívané ako dôležitá vojenská základňa NATO a miesto na doplnenie paliva pre trans-atlantické lety.
Počas Druhej svetovej vojny vojenské letisko slúžilo ako dopravné skladisko a plnička paliva. Počas Studenej vojny hrala Základňa námorného letectva Keflavík dôležitú úlohu v monitorovaní námornej a ponorkovej dopravy z Nórskeho a Grónskeho mora do Atlantického oceánu. Keďže Island ako jediný člen NATO nemá armádu, počas studenej vojny sem boli premiestnení príslušníci Leteckých síl Spojených štátov, aby prevádzkovali radarový monitoring oblasti a ochranu pobrežia. Po kolapse ZSSR bola úloha základne spochybnená potom, ako tu pristávali ruské bombardéry a kotvili ponorky. Základňa bola oficiálne uzatvorená 30. septembra 2006, potom ako odišlo zostávajúcich 30 členov personálu.
Letisko tu naďalej ostalo a stalo sa hlavným islandským medzinárodným letiskom.
Na Islande bolo mesto známe aj ako bohatý zdroj hudobníkov počas 60. a 70. rokov 20. storočia, miestni ho tiež volali "bítlabærinn", alebo "mesto Beatles".
Geografia.
Miestnej krajine dominujú polia bazaltových štrkov, ktoré využíva zopár mohutných tovární a rašelinísk. Počas bezoblačných dní sa dá ponad záliv vidieť Snæfellsjökull, vzdialený 115 kilometrov.
Keflavík vo fikcii.
Základňa NATO Keflavík je použitá ako dôležité miesto diania novely Toma Clancyho Red Storm Rising. Clancyho opis základne a okolitej krajiny bol pomerne presný.
Stephen Morris

Stephen Morris (* 28. október 1957 Macclesfield, Cheshire, Spojené kráľovstvo) je bubeník skupiny New Order. V minulosti pôsobil v post-punkovej new wave skupine Joy Division. Používa kombináciu množstva elektrických a akustických bicích.
Konizácia

Konizácia (conisatio) je diagnostická a terapeutická metóda používaná na zisťovanie a liečbu abnormalít cervixu maternice. Je tiež známa pod pojmom kónusová biopsia alebo kónusová biopsia chladným skalpelom.
Vykonáva sa pod celkovou anestéziou v polohe ležmo, pričom pacientka ma nohy vyložené ako pri vaginálnom vyšetrení. Pošva je roztiahnutá za pomoci specula (pošvové zrkadlá). Pomocou skalpela alebo laseru operatér odstráni časť cervixu v tvare kónusu, ktorá obsahuje časť s abnormálnymi bunkami. Následne je vzniknutý kráter prekrytý okolitým tkanivom, prípadne môže rana zostať odokrytá a krvácanie je zastavené pálením alebo mrazom.
Odobrané tkanivo je histologicky vyšetrené a v prípade prítomnosti rakovinových buniek a markerov sa vykoná hysterektómia alebo iná liečba.
Ampersand

&amp;
Ampersand (&amp;) je logogram, ktorý v slovenčine predstavuje spojku "a", v angličtine "and".
Význam.
Ampersand znamená významové „zlúčenie“. V slovenčine ho možno nahradiť spojkou "a", v angličtine "and", v rôznych schémach aj znamienkom "+". V slovenskom texte sa väčšinou číta jednoducho "a", prípadne "et". Často sa používa v názvoch firiem.
Písanie na klávesnici.
Na klávesnici moderných počítačov môžeme ampersand v niektorých prípadoch vložiť stlačením kombinácie klávesov CTRL+ALT+C alebo pravý ALT+C. Na anglickej klávesnici tiež SHIFT+7. Ďalšou možnosťou je zadanie ASCII kódu (38) so stlačeným klávesom ALT.
Dejiny.
Ampersand vznikol ligatúrou – zlúčením písmen – E a T ("et" je latinsky spojka "a"). Umožňoval rýchlejšie písanie a neskôr tlačenie tohto často používaného slova. V podobe, ktorá sa používa dnes, už v ňom tieto písmená takmer nemožno rozoznať. Jeho vznik sa totiž datuje až k začiatku nášho letopočtu a od tej doby prešiel zložitým vývojom.
-123 min.

-123 min. je česká hudobná skupina, ktorá vo svojej hudbe prepojuje viac žánrov, hlavne však jazz, blues, funky a world music. Jej sila spočíva predovšetkým v živých vystúpeniach, ktoré sú z veľkej časti tvorené improvizáciou.
Dejiny.
Skupina -123min. vznikla v roku 1997, kedy po určitej dobe spoločného hrania gitaristu a speváka "Zdeňka Bíny" a bubeníka "Dominika Tůmy" prichádzajú ako tretí hráč basgitarista Fredrik Janáček. Ústredné duo Bína-Janáček od tej doby zostáva rovnaké, často sa však mení osoba bubeníka. V roku 1999, kedy skupina nahráva prvý album "Shooba Dooba", je ním Václav Zima. O rok neskôr ho nahradzuje Emil Valach, ktorý v skupine zostáva až do konca roku 2002 a stačí nahrať albumy "Try" a "Home?". Od januára 2003 až do októbra 2008 za bicími sedel Martin Vajgl, potom ho nahradil Miloš Dvořáček. 
2016 návrat kapely s novým bubeníkom Danielom Šoltisom.
Názov skupiny vznikol podľa slov Zdeňka Bíny celkom náhodne, len ako hra slov, a nemá hlbší význam.
K popularite -123 min. značne prispel zisk ceny "Akademie populární hudby" za rok 1999 v kategórii "Objev roku".
Česká společnost entomologická

Česká společnost entomologická (doslova "Česká entomologická spoločnosť") je entomologická spoločnosť založená dvadsiatimi českými entomológmi dňa 17. januára roku 1904 v Prahe. Jej prvým predsedom bol profesor karlínského gymnázia František Klapálek (1863 - 1919). 
Česká spoločnosť entomologická (neskôr Československá společnost entomologická) združovala profesionálnych aj
amatérskych záujemcov o štúdium hmyzu. Mnohí jej členovia - či už profesionálni, alebo amatérski entomológovia - patrili medzi celosvetovo uznávaných odborníkov vo svojom odbore.
Ako predsedovia spoločnosti sa v jej vedení vystriedali: František Klapálek, Emanuel Lokay, Antonín Vimmer, František Štěrba, Oldřich Šustera, Jan Obenberger, Vladimír Balthasar, Leopold Heyrovský, Antonín Pfeffer, Karel Hůrka, Ivan Hrdý, Svatopluk Bílý a Josef Jelínek.
Letisko Žilina

Letisko Žilina (IATA: ILZ, ICAO: LZZI) je letisko v obci Dolný Hričov, západne od Žiliny. Letisko je používané na vnútroštátne a medzinárodné lety, okrem toho slúži aj pre potreby Žilinskej univerzity.
História.
Letisko bolo vybudované v 70. rokoch 20. storočia ako náhrada starého letiska Brezovský Majer, na ktorého mieste dnes stoja obytné domy (Vlčince). Prvý let sa uskutočnil 4. mája 1972, aj keď letisko bolo oficiálne inaugurované 2. augusta 1974. Ešte v tom istom roku bola zavedená pravidelná linka slovenskej spoločnosti Slov Air s lietadlami Let L-410A Turbolet na trase Žilina – Praha – Žilina. V roku 1981 bola pravidelná letecká doprava ukončená. Uskutočňovali sa tu len nepravidelné a obchodné lety. Od jesene 1997 do leta 1998 lietala na linke Žilina – Praha – Žilina česká letecká spoločnosť Air Ostrava, ktorá lety zastavila pre celkové ukončenie činnosti leteckého dopravcu. V roku 2004 sa začali prípravy k zavedeniu pravidelnej linky a vybudovaniu letiskového terminálu. O rok neskôr bol vybudovaný moderný letiskový terminál, ktorý vznikol rekonštrukciou starého terminálu a dňa 15. júla 2005 bola zavedená pravidelná letecká linka Praha – Žilina – Praha spoločnosťou České aerolinie lietadlom ATR 42-500. Spoločnosť na tejto trase v decembri 2011 lety prerušila, čím letisko dočasne zostalo bez pravidelného spojenia. Ihneď začiatkom januára 2012 bola linka obnovená. V júni 2012 ČSA oznámili zrušenie niektorých liniek z Prahy, vrátane linky do Žiliny. Zrušenie nastalo v auguste. 
Vypracovaná je technická štúdia rozvoja letiska, v rámci ktorého bude predĺžená VPD zo súčasných 1150 na 2450 metrov pri šírke 45 metrov.
Štatistiky.
Zdroj:
’74 Jailbreak

'74 Jailbreak je EP austrálskej hard rockovej kapely AC/DC obsahujuce skladby vydané predtým len v Austrálii. '74 Jailbreak bol vydaný v roku 1984 v Spojených štátoch, v Kanade a v Japonsku. Pieseň „Jailbreak“ bola tiež vydaná ako singel a bol k nej natočený videoklip. 
Prvá skladba pochádza z austrálskej verzie albumu "Dirty Deeds Done Dirt Cheap" z roku 1976 a ostatné pochádzajú z austrálskej verzie debutového albumu AC/DC "High Voltage" z roku 1975.
Petr Kotvald

Petr Kotvald (* 8. júl 1959, Žatec) je český spevák, ktorý spoločne so Stanislavom Hložkom tvoril spevácku dvojicu, obľúbenú najmä v 80. rokoch 20. storočia v Česko-Slovensku. Ich najväčší hit má názov „Holky z naší školky“.
Životopis.
Prvý spevácky úspech zaznamenal na hudobnom festivale Děčínska kotva, kde skončil na 2. mieste. V roku 1980 začal spolupracovať s Karlom Vágnerom, Hanou Zagorovou a Stanislavom Hložkom.
V roku 1983 nahral s Hložkom svoj najúspešnejší hit – „Holky z naší školky“. Predalo sa celkom 1 milión nosičov. V roku 1986 Kotvald začal sólovú kariéru a odvtedy vystupuje s vlastnou skupinou Trik.
Stratovarius

Stratovarius je fínska power metalová skupina, založená v roku 1984. Aj keď je za prvých priekopníkov power metalu považovaná nemecká skupina Helloween, Stratovarius sú označovaní ako prechod z klasického power metalu k modernému "klávesovému" power metalu; od svojho vzniku v 80. rokoch, ovplyvnili množstvo skupín. Na niektorých z ich materiálov, obzvlášť na albume "Fourth Dimension" sa objavili prvky progresívneho metalu, zatiaľ čo ich dva prvé albumy ("Fright Night" a "Twilight Time") majú elementy NWOBHM. Názov Stratovarius vznikol kombináciou slov Stratocaster a Stradivarius.
2. apríla 2008 Timo Tolkki na svojom webe uverejnil otvorený list fanúšikom, v ktorom oznámil, že po dlhodobejších nezhodách skupinu oficiálne opustil.
Súčasnosť.
V súčasnosti je na obzore znovuzrodenie skupiny Stratovarius. Timo Kotipelto, Jens Johansson a Lauri Porra prijali nového gitaristu Matiasa Kupiainena, s ktorým nahrávajú skladby k novému albumu. Zatiaľ majú viac ako 15 demo nahrávok, ale nie všetky sa na album dostanú.
Aj napriek tomu, že sa Jörg Michael venuje vlastným hudobným aktivitám, spolupracuje naďalej so skupinou Stratovarius.
Timo Tolkki, tohoto času, hrá so svojou vlastnou skupinou Revolution Renaissance.
Dalibor Janda

Dalibor Janda, vlastným menom Václav Janda, (* 21. marec 1953, Hranice) je český spevák pop-music. Medzi jeho najúspešnejšie piesne patrí „Hurikán“.
Životopis.
Na českej hudobnej scéne sa objavil až koncom 70. rokov a jeho popularita veľmi rýchle stúpala. Jeho rodné meno je Václav, ako Dalibor začal vystupovať až v roku 1980. Dalibor je jeho birmovné meno. Jeho prvý hit „Jahodový kokteil“ vyšiel v roku 1983. Do konca 80. rokov 20. storočia patril medzi popredných česko-slovenských umelcov.
Karel Kahovec

Karel Kahovec (* 8. november 1946, Praha) je český spevák, hudobný skladateľ a gitarista. 
Životopis.
Začínal ako bigbítová a rokenrolová hviezda 60. rokov 20. storočia, kde pôsobil ako člen skupín Matadors a Flamego, neskôr tiež ako interpret country hudby v skupine Contry Beat Jiřího Brabce (kde vystupoval vedľa hlavnej hviezdy tohoto súboru speváčky Nadi Urbánkovej). V jeho profesionálnej kariére mu hlavne zo začiatku veľmi pomáhala pomerne slávna a vtedy dosť známa sestra speváčka Vlasta Kahovcová, niekdajšia členka Divadla Semafor a neskôr sprievodná speváčka v skupine Ladislava Štaidla. V súčasnej dobe Karel Kahovec pokračuje v odkaze svojho kamaráta a priateľa speváka Petra Nováka. Hrá a spieva v obnovenej skupine
George &amp; Beatovens, s ktorou vystupuje od začiatku 90. rokov 20. storočia.
Recoil (počítačová hra)

Recoil je akčná počítačová hra vyvinutá spoločnosťou Zipper Interactive a vydaná spoločnosťou Electronic Arts v roku 1999. Hráčova postava sa zhostí úlohy pilota ukradnutého nepriateľského experimentálneho tanku s označením BFT ().
František Klapálek

Prof. František Klapálek alebo Franz Klapálek (* 31. august 1863, Luže, Česko, vtedy Rakúske cisárstvo - † 3. február 1919, Praha, Česko, vtedy Česko-Slovensko) bol významný český entomológ, prvý predseda Českej společnosti entomologickej a jej zakladajúci člen. 
Biografia.
Narodil sa roku 1863 v Lužích v Česku. Po skončení základnej školy študoval na gymnáziu v Litomyšli. Neskôr navštevoval Karlovu univerzitu, kde študoval prírodné vedy. V entomológii sa venoval hlavne radu potočníkov Trichoptera, sieťokrídlovcov (Neuroptera) a chrobákov (Coleoptera). Spolu s ďalšími 19 entomológmi bol zakladajúci člen Českej společnosti entomologickej dňa 17. januára roku 1904 v Prahe. Stal sa prvým predsedom tejto spoločnosti. Do funkcie miestopredsedu bol vtedy zvolený Napoleon Manuel Kheil. Ako významný znalec hmyzu bol známy po celom svete. Vyhotovil prvý český preklad Darwinovej knihy: "O pôvode druhov...". Zomrel roku 1919 v Prahe - Karlíně.
Gyula Kosice

Gyula Kosice, vlastným menom "Ferdinand Fallik" (* 26. apríl 1924, Košice – † 25. máj 2016, Buenos Aires) bol argentínsky sochár, plastik, teoretik a básnik, predchodca kinetického a svetelného umenia.
Životopis.
Narodil sa v maďarskej rodine v Košiciach. Keď mal štyri roky jeho rodičia emigrovali do Argentíny, kde sa usadili a zapísali svojmu synovi meno Fernando Fallik.
Gyula použil ako svoje umelecké meno názov svojho rodného mesta. Bol jedným zo zakladateľov abstraktného nefiguratívneho umenia v Latinskej Amerike. Ako prvý na svete použil vodu a neón ako časť svojich umeleckých diel. Taktiež používal iné moderné elementy, ako napríklad svetlo a pohyb.
Uskutočnil 40 individuálnych a 500 kolektívnych výstav na celom svete. Rovnako je autorom 15-tich kníh - esejí a básni. V roku 2005 vytvoril zo svojej dielne múzeum.
V roku 2010 mu bolo Mestom Košice udelený titul čestného občana, za rozvoj kultúry a propagácie rodného mesta vo svete. V roku 2013 daroval Košiciam sochu s názvom "Radosť", ktorá je umiestnená pred Kunsthalle pri mestskom parku.
Lima (rozlišovacia stránka)

Lima môže byť:
Golders Green (stanica metra)

Golders Green je jednou zo staníc londýnskeho metra nachádzajúca sa v londýnskej mestskej časti Golders Green v obvode Barnet. Stanicu obsluhuje Northern Line (vetva Edgware) a nachádza sa v tarifnej zóne 3 na križovatke ulíc Finchley Road a North End Road/Goldres Green Road. 
Dejiny.
Stanicu otvorila spoločnosť Charing Cross, Euston &amp; Hampstead Railway (CCE&amp;HR) 22. júna 1907. Bola jednou z dvojice konečných staníc (ta druhá bola stanica Archway) a nachádza sa tu aj depo. Na začiatku 20. storočia sa Golders Green podobalo skôr len na dedinu s pár domami, keď však v týchto miestach otvorili stanicu, začal tu prudký rozvoj a veľké zvýšenie populácie.
Pred 1. svetovou vojnou padol návrh predĺžiť (CCE&amp;HR) na sever do Hendonu a Edgware, aby sa aj v týchto častiach zvýšil počet obyvateľov a tým aj počet cestujúcich. Vojna však projekt pozastavila a stavať sa začalo až 12. júna 1922. Prvý úsek do stanice Hendon Central bol uvedený do prevádzky 19. novembra 1923.
Cez stanicu prechádzajú tri koľaje popri jednom postrannom (č.1) a dvom ostrovným nástupištiam (č.2, 3, 4 a 5). Koľaj smerom z centra a obratová koľaj uprostred sú obslúžené nástupišťami z obidvoch strán, zatiaľ čo koľaj smerom do centra má nástupnú hranu len na jednej strane. Nástupište č.1 je momentálne z dôvodu rekonštrukcie mimo prevádzky. Východ zo stanice susedí z priľahlou autobusovou stanicou, pôvodný východ ústiaci na Finchley Road je zavretý.
Zaujímavosti.
Na juh od stanice v tuneloch pod parkom Hampstead Heath je nedokončená stanica "North End" (známa ja pod názvom "Bull and Bush").
Stanica Golders Green bola poslednou stanicou na Northern Line, kde sa používali semaforové signály. Vymenené boli v roku 1950.
Acapulco de Juárez

Acapulco de Juárez je mesto a dôležitý prístav na pobreží Tichého oceánu v mexickom štáte Guerrero. Leží 300 km juhozápadne od mesta Mexiko. Mesto sa rozkladá okolo veľkého polkruhového zálivu. Acapulco je známe predovšetkým ako turistické letovisko. K roku 2005 žilo v meste vyše 616 000 obyvateľov. 
História.
Meno mesta je odvodené od starého názvu v jazyku náhuatl a znamená „miesto, kde stavali rákosy“. Podľa archeologických nálezov žili ľudia v okolí Acapulca už 2000 rokov pred príchodom Španielov. Ti objavili acapulskú zátoku v roku 1512 a vďaka prirodzenej chránenej polohe tu nechali postaviť prístav s lodenicami. Roku 1523 bola zriadená obchodná cesta medzi Acapulcom a hlavným mestom Mexikom. Cesta pokračovala ďalej až do Veracruzu na atlantickom pobreží a pod ménom „Camino de Europa“ doplňovala suchozemské spojenie Španielska s Áziou.
Acapulco mohlo ako jediný prístav v Novom svete prijímať obchodné lode (takzvané "naos") z Číny a Filipín. Každoročne sa tak na jar do mesta zišlo mnoho kupcov na veľké trhy, ktoré trvali až 2 mesiace. To samozrejme prinášalo mestu veľkú prosperitu, ale aj to nalákalo anglické a holandské pirátske lode. K odrážaniu pirátskych útokov bola na nízkom kopci pri zátoke postavená pevnosť "Fuerte de San Diego". Monopol Acapulca na prijímanie obchodných lodí zrušila španielska vláda až koncom 18. storočia. Po získaní nezávislosťi Mexiko prerušilo väčšinu obchodného spojenia s Španielskom a jeho kolóniami a význam Acapulca poklesol.
Súčasnosť.
Opätovný rozkvet Acapulca nastal až v roku 1927, kedy bolo mesto spojené spevnenou cestou s Mexikom. Do mesta začali prúdiť na prázdniny bohatší Mexičania, bolo postavené medzinárodné letisko a Hollywood tu natočil niekoľko filmov. Mesto sa stalo obľúbenou turistickou destináciou.
V súčasnosti je dôležitým oblastným obchodným a kultúrnym strediskom, s rozvinutým potravinárskym a stavebným priemyslom. S hlavným mestom krajiny je spojené diaľnicou.
Oulun Kärpät

Oulun Kärpät alebo Kärpät Oulu je fínsky hokejový klub, sídliaci v meste Oulu, účastník najvyššej fínskej súťaže v ľadovom hokeji, SM-liiga. V posledných sezónach jasne dominuje v SM-liige keď od sezóny 2003/2004 získal titul až štyrikrát.
Oulun Energia Areena

Oulun Energia Areena je športová aréna nachádzajúca sa vo fínskom meste Oulu. Primárne sa využíva na ľadový hokej. Sídli v nej tamojší hokejový klub, Kärpät Oulu. Otvorená bola v roku 1975 a jej kapacita je 6 614 divákov. Pôvodný názov arény je "Raksilan jäähalli", avšak v roku 2006 klub podpísal zmluvu s energentickým monopolom "Oulun Energia" a otvtedy aréna nesie názov Oulun Energia Areena.
33377 Večerníček

33377 Večerníček je planétka v hlavnom páse planétok, ktorý okolo Slnka krúži vo vzdialenosti medzi 2,28 a 2,58 AU s inklináciou 7,1°.
Jej obežná doba je približne 1256,2 dní (3,44 pozemských rokov).
Večerníček bol objavený Petrom Pravcom v hvezdárni Ondřejov 12. februára 1999. Po prvýkrát však bola zaznamenaná už v roku 1993. Alternatívne označenie Večerníčka je 1999 CR9.
Kostol Nanebovzatia Panny Márie (Zázrivá)

Kostol Nanebovzatia Panny Márie je kostol v Zázrivej.
Obec Zázrivá bola do roku 1748 filiálnou farnosťou farnosti Veličná 
Dna 10. decembra 1749 sa stal prvým farárom v Zázrivej Juraj Horanský (1711 – 1775). 
Prvý drevený kostol v Zázrivej bol postavený v roku 1705. Tento stál v časti Centrum na začiatku lokality Dolina na vŕšku (súčasný názov Kostelec) a bol neskôr rozobratý a predaný do Žaškova. Na jeho mieste bol roku 1720 postavený murovaný kostolík. V roku 1796 bol postavený barokový kostol- starý kostolík v cintoríne, zasvätený Všetkým svätým, ktorý bol zničený požiarom v roku 1934. Fara bola postavená roku 1748.
Dejiny.
Kostol Nanebovzatia Panny Márie dal postaviť v roku 1928 vtedajší kňaz a dekan Ján Briššák (* 1. apríl 1866 – † 2. január 1928), ktorý vtedy pôsobil v Zázrivej ako farár. Pochádzal z Rabče a dokončenia stavby sa už nedožil. Dostavaný bol v roku 1933 Kostol bol vysvätený na sviatok Nanebovzatia Panny Márie 15. augusta 1934 za pôsobenia kňazov Kočiša a kaplána Balaru. Kostol je postavený v modernom štýle so zachovanými líniami románskeho slohu. Vybavený organom, v tej dobe najväčším na Orave, ktorý bol dovezený z Tirolska. Vo veži kostola sa nachádzajú dva väčšie zvony a jeden menší. Najväčší zvon je pomenovaný „Štefan“. 
Kostol bol v roku 1968 prvý raz vymaľovaný za pôsobenia administrátora Albína Senaja. Boli zakúpené dva bočné oltáre z Česka (v súčasnosti z nich existujú iba časti). Neskôr sa uskutočnili ďalšie úpravy ako rekonštrukcia obetného stola, nového osvetlenia, celková nová elektroinštalácia, nová medená krytina. 
11. augusta 1996 sa v kostole a obci uskutočnili oslavy 440. výročia prvej písomnej zmienky o obci a 200. výročia postavenia starého kostola na ktorej bol na slávnostnej svätej omši celebrovanej spišským diecéznym biskupom Františkom Tondrom inštalovaný a posvätený znak, vlajka a pečať obce, za účasti prezidenta Slovenskej republiky Michala Kováča a kňazov, ktorí v minulosti pôsobili v Zázrivej.
O₂ Arena

O2 Arena môže byť:
Bývalé názvy štadiónov:
Uber Arena (Berlín)

Uber Arena (do 2015: O2 World Berlin, do marca 2024: Mercedes-Benz Arena) je multifunkčná aréna v hlavnom mesta NemeckaBerlíne, nachádzajúca sa na území bývalého Východného Berlína v mestskej časti Friedrichshain, ktorá je súčasťou mestského obvodu "(nem. Bezirk)" Friedrichshain-Kreuzberg. Otvorená bola 12. septembra 2008. Developerom stavby je spoločnosť Anschutz Entertainment Group, ktorá postavila o. i. napr. aj Staples Center. Aréna niesla do roku 2015 názov "O2 World" odvtedy, čo spoločnosť Telefonica O2 Deutschland kúpila práva od Anschutz Entertainment Group. So 17 000 miestami na sedenie a státie, 59 apartmánmi pre divákov a približne 2 000 parkovacími miestami je Uber Arena po Lanxess Arene druhou najväčšou multifunkčnou arénou v Nemecku.
Jej primárne využite je na šport. Domovský stánok tu má hokejový tím Eisbären Berlin. Hrá sa tu i hádzaná alebo basketbal. Aréna hostila v roku 2009 aj turnaj Final Four Euroligy basketbalistov.
Fiat 127

Fiat 127 bol automobil vyrábaný talianskou automobilkou Fiat medzi rokmi 1971 až 1983. Bol predstavený ako náhrada Fiatu 850 a jeho produkcia v Európe skončila v roku 1983, kedy bol nahradený Fiatom Uno.
Prehľad.
Fiat 127 si rýchlo po uvedení získal obľubu verejnosti, zaradil sa medzi desať najviac vyrábaných osobných automobilov na svete a v Európe dokonca získal titul Auto roku 1972. Ročne sa vyrobilo zhruba 310 000 kusov. Na svoju dobu bol Fiat 127 veľmi moderný, dodával sa v dvojdverovom a neskôr trojdverovom prevedení. Automobil poháňal veľmi novodobý štvorvalcový, kvapalinou chladený motor o obsahu 903 cm³, ktorý poháňal predné kolesá auta. Fiat 127 dokázal vo svojej najvýkonnejšej verzii vyvinúť rýchlosť až na hranici 180 km/h. Celkom sa len v Taliansku vyrobilo 3 779 086 kusov. Okrem Talianska sa 127 vyrábal pod označením SEAT 127 v Španielsku (vedľa dvoj- a trojdverovej verzie sa tu vyrábala i štvordverová), ďalej v Latinskej Amerike, tam sa výroba udržala až do roku 1995.
Eduard Kokojty

Eduard Džabejivič Kokojty (oset. Кокойты Джабейы фырт Эдуард, rus. Эдуа́рд Джабе́евич Коко́йты, * 31. október 1964, Cchinvali, Gruzínsko) je politik vystupujúci ako prezident medzinárodne neuznanej republiky Južné Osetsko, jednostranne vyhlásenej v severnej časti Gruzínska.
Bol členom sovietskeho zápasníckeho tímu. Pred rokom 1989 bol v Cchinvali prvým sekretárom sovietskeho Komsomolu, mládežníckej organizácie sovietskej komunistickej strany. V roku 1992 sa presťahoval do Moskvy a stal sa podnikateľom. V roku 2001 sa vrátil do Južného Osetska a bol zvolený za prezidenta vzniknutej separatistiskej republiky, ktorá vyhlásila nezávislosť od Gruzínska. V novembri 2006 bol znovuzvolený za prezidenta Južného Osetska, ale jeho opozícia zorganizovala paralelné voľby, v ktorých zvíťazil bývalý juhoosetský premiér Dmitrij Sanakojev.
Patrí medzi tvrdých zástancov nezávislosti Južného Osetska na Gruzínsku. Pred prezidentskými voľbami v roku 2006 vyhlásil, že gruzínsko-osetský konflikt nie je medzietnický, ale politický, spôsobený gruzínskou snahou nadradiť normy západnej demokracie nad "tradičné kaukazské právo". Pri niekoľkých príležitostiach kritizoval misiu OBSE v regióne a bez dôkazov ju obvinil, že jej aktivity sú údajne spojené s gruzínskou tajnou službou.
Stadio Olimpico

Stadio Olimpico je hlavný štadión v talianskom Ríme. Je domovom klubov Lazio Rím a AS Rím. Postavený bol v roku 1932 a v súčasnosti má kapacitu 73 261 divákov. Štadión hostil olympijské hry v roku 1960, Majstrovstvá sveta v atletike 1987 a Majstrovstvá sveta vo futbale 1990. V roku 2009 sa tu odohralo finále Ligy majstrov.V súčasnosti (2021) sa na štadióne hra turnaj EURO 2020.
O2 Arena (Praha)

O2 Arena (predtým Sazka Arena), štylizovaná ako O2 arena, je multifunkčná aréna, ktorá sa nachádza v hlavnom meste Česka Prahe. Postavili ju na základe záväzku českého zväzu ľadového hokeja vzhľadom na organizáciu MS v ľadovom hokeji 2003. Pri výstavbe však nastali komplikácie, a tak si Česko muselo vymeniť organizáciu šampionátu s Fínskom, kde sa mal konať šampionát v roku 2004.
Aréna, síce je určená prioritne na hokej, no hostila aj mnoho mimohokejových podujatí. V roku 2006 aréna hostila finálový turnaj Final Four euroligy volejbalistov. Koncom roku 2008 hostila spolu s Ostravskou ČEZ Arénou majstrovstvá sveta vo florbale mužov. Do O2 zamierilo i veľa spevákov. Koncert tu mala Madonna, R.E.M., Queen + Paul Rodgers, Luciano Pavarotti, Bryan Adams, Red Hot Chili Peppers, Linkin Park, Shakira, Christina Aguilera či Kylie Minogue, Justin Bieber.
V dňoch 4. a 5. október 2008 sa tu odohrali úvodné dve stretnutia v rámci NHL Premiere, medzi New York Rangers a Tampa Bay Lightning.
Pôvodny názov arény bol Sazka Arena, ktorý platil do 29. apríla 2008. Lotériová spoločnosť Sazka však prenajala spoločnosti Telefonica O2 názov na 10 rokov.
Fimleikafélag Hafnarfjarðar

Fimleikafélag Hafnarfjarðar alebo FH Hafnarfjarðar je tradičný futbalový klub islandskej prvej ligy, sídliaci v meste Hafnarfjörður. FH patrí k popredným klubom Islandu. Klub bol založený roku 1929. Ihriskom klubu je štadión s názvom Kaplakriki s kapacitou 3 000 divákov.
Laguna de Bay

Laguna de Bay tagalsky "Lawa ng Laguna" je jazero na ostrove Luzon na Filipínach. Nachádza sa juhovýchodne od Manily medzi provinciami Laguna na juhu a Rizal na severe. Na západnom brehu leží región hlavného mesta Manily. Je to najväčšie jazero v krajine a druhé najväčšie sladkovodné ostrovné jazero, po jazere Toba v Indonézii, v juhovýchodnej Ázii. Má rozlohu . Je (East-West) dlhé a (North-South) široké. Dosahuje maximálnu hĺbku . Leží v nadmorskej výške .
Pobrežie.
Jazero má tvar písmena W s dvoma polostrovmi na severnom brehu.
Ostrovy.
Na jazere sa nachádzajú tri ostrovy Talim, Calamba a Los Baños.
Vodný režim.
Z jazera odteká rieka Pasig, ktorá ústi do Manilského zálivu pri Manile.
Osídlenie pobrežia.
Na juhovýchodnom brehu leží mesto Santa Cruz.
Bonsaj

Bonsaj alebo bonsai () je japonské umenie miniaturizácie stromov a ich pestovanie v miskách. Doslova preložené má slovo bonsaj význam "strom v miske", kde "bon" znamená "tácka" alebo "miska" a "sai" znamená "sadiť", "pestovať". Ďalšia a presnejšia definícia hovorí, že bonsaj je miniatúrny strom pestovaný v miske, ktorý je bonsajovými technikami tvarovaný tak, aby navodzoval ilúziu starého stromu.
História bonsajov.
Ďaleký východ.
Čína.
Pôvod umenia tvarovať bonsaje pochádza zo starovekej Číny, odkiaľ pochádzajú prvé zmienky o stromoch pestovaných v miskách už z doby okolo prelomu letopočtu. Čínske bonsaje sú pomerne zložité s prvkami krajiny, často s využitím prvkov ako mŕtve drevo alebo obnažené korene.
Japonsko.
V 6. storočí sa pestovanie bonsajov dostáva do Japonska, ktoré v tej dobe bolo pod silným čínskym vplyvom. Japonci umenie pestovania bonsajov zjednodušili a výrazne prepracovali, zdokonalili ako umelecké tak pestovateľské aspekty. Pozorovaním voľne rastúcich stromov v prírode vypracovali klasické štýly bonsajov, podľa ktorých sa bonsaje tvarujú.
Luzon

Luzon je najväčší ostrov Filipín. Nachádza sa v severnej časti súostrovia. Má veľmi členité pobrežie s množstvom polostrovov a zálivov najmä v južnej časti. Na západe jeho brehy obmýva Juhočínske more, na juhu Suluské more a na východe Filipínske more. Má rozlohu a žije na ňom 39 500 000 obyvateľov (2005).
Na ostrove sú dve hlavné horské pásma Cordillera Central (s najvyšším štítom Pulong) a Sierra Madre. Na ostrove je mnoho aktívnych sopiek: (Mayon, Taal, Banahao, Bulusan, Pinatubo).
Najväčšie mestá sú Manila, Quezon City, Baguio, Cabanatuan, Batangas.
Budvar Aréna

Budvar Aréna je hokejový štadión českého klubu HC Mountfield, hrajúceho v Českých Budějoviciach. Postavený bol v roku 1946. V roku 2002 sa konala na štadióne rosiahla rekonštrukcia. Kapacita štadióna je 6 421 miest.
Externé odkazy.
Zimný štadión na stránkach mesta
Ríšsky komisariát Ukrajina

Ríšsky komisariát Ukrajina () bola civilná administratívna jednotka vytvorená nacistami na podstatnej časti územia okupovanej Ukrajiny a čiastočne aj Bieloruska počas druhej svetovej vojny. Administratíva vznikla na základe Hitlerovho dekrétu zo 17. júla 1941. Od septembra 1941 do marca 1944 oblasť spravoval ríšsky komisár Erich Koch ako nemeckú kolóniu. Úlohy administratívy spočívali v pacifikácii oblasti a jej využívaní prírodného bohatstva a ľudských síl pre potreby nemeckého vojnového úsilia. Pred vpádom nacistického Nemecka, bola Ukrajina zväzovou republikou ZSSR, obývali ju Ukrajinci, žili tu i menšiny Rusov, Nemcov, Židov, Poliakov, Krymských Tatárov a Rómov. Oblasť bola stredobodom nacistického povojnového plánovania a civilizačnej expanzie.
Ukrajinci pod okupáciou Nemecka.
V rokoch 1939 - 1941 bolo ukrajinské územie súčasťou mnohých väčších štátnych útvarov. Asi 550 000 Ukrajincov žijúcich vo východnej časti Poľska, sa ocitlo v okupačnej zóne Nemecka. Ukrajinci obkľúčení v tejto oblasti - pod dozorom nemeckého gestapa - mali na základe rozkazu Adolfa Hitlera, ktorý túto časť Poľska považoval za nemeckú kolóniu (tzv. Generálny gouvernement), len minimálne práva.
Aby sa aspoň trocha vyhovelo základným požiadavkám ukrajinského obyvateľstva, čoskoro po príchode Nemcov vzniklo desiatky svojpomocných zväzov, ktorých členmi boli väčšinou členovia a prívrženci Organizácie ukrajinských nacionalistov z Haliče. Tieto zväzy na jar roku 1940 za mlčanlivého súhlasu Hansa Francka vytvorili v Krakove koordinovaný orgán pod názvom Ukrajinský centrálny výbor, na čele ktorého bol geograf Vladimir Kubijovič. Úlohou tohto orgánu bolo zastrešovať a prezentovať záujmy ukrajinského pracujúceho ľudu, čo Nemci kruto potláčali. Aj napriek tomu sa im podarilo zriadiť niekoľko ukrajinských škôl a mládežníckych skupín takmer vo všetkých oblastiach, ktoré viac-menej obývala väčšina Ukrajincov, ba dokonca zriadiť ukrajinské vydavateľstvo kníh a tlače v Krakove.
Po vpáde Nemecka do Sovietskeho zväzu a pripojení Haliče ku Generálnemu guvernátorstvu bola Ukrajinský centrálny výbor jedinou organizáciou, ktorá mohla počas druhej svetovej vojny - hoci len v ohraničenej miere - chrániť sociálno-ekonomické záujmy Ukrajincov v zóne okupovanej Nemcami. Činnosť rady nielenže pomohla ukrajinskému obyvateľstvu kompenzovať straty z rokov poľského útlaku, no často ho obmäkčovala od ťažkej vojny a nemeckej okupácie. Počas vojny vznikla na území Ukrajiny i tzv. Ukrajinská povstalecká armáda, ktorá viedla bojovú činnosť proti nemeckým, poľským ako aj sovietskym vojskám.
Ufa-Arena

Ufa-Arena (azbukou: "Уфа-Арена") je multifunkčná aréna v ruskom meste Ufa. Ufa Arena bola postavená na mieste bývalého zimného štadióna Salavat Julajev v roku 2007. Ufa-Arena hostila v roku 2007 sériu hráčov reprezentačných tímov Kanady a Ruska hráčov do dvadsať rokov známu ako Super Series. Domáce zápasy na tomto štadióne hrá tím KHL Salavat Julajev Ufa. Kapacita arény je 8 400 miest.
Vincent (film)

Vincent je bábkovo-animovaný krátkometrážny film režiséra Tima Burtona z roku 1982. Rýmovaný príbeh, ktorý nahovoril herec Vincent Price, opisuje temné vízie sedemročného chlapca Vincenta ovplyvnené dielami Edgara Allana Poa. Film sa vyznačuje pochmúrnou gotickou atmosférou typickou pre viaceré Burtonove diela.
Nürnberg Arena

Nürnberg Arena, zo sponzorských dôvodov známa ako Arena Nürnberger Versicherung je štadión v nemeckom meste Norimberg. Bol postavený v roku 2001 a primárne slúži na hokej a basketbal. Domáce zápasy na tomto štadióne hráva klub Sinupret Ice Tigers. V roku 2005 uzavrel prevádzkovateľ arény sponzorskú zmluvu s miestnou poisťovňou "Nürnberger Versicherung" a názov štadióna sa zmenil na "Arena Nürnberger Versicherung".
12. – 14. septembra 2008 sa tu odohral kvalifikačný turnaj hokejovej ligy majstrov.
Beetlejuice

Beetlejuice je film Tima Burtona z roku 1988 v hlavných úlohách s Michaelom Keatonom, Alecom Baldwinom, Geenou Davisovou, Winonou Ryder a Catherine O'Hara. Hudbu k filmu zložil režisérov dvorný skladateľ Danny Elfman.
Suluské more

Suluské more je rozľahlé more v juhozápadnej časti Filipín. Je oddelené od Juhočínskeho mora na severozápade ostrovom Palawan, a od Sulaweského mora na juhovýchode polostrovom Sulu. Borneo sa nachádza na juhozápade a súostrovie Visayas na severovýchode.
V Suluskom mori sa nachádza množstvo ostrovov. Ostrovy Cuyo a Cagayan de Sulu sú časťou provincie Palawan, kým Cagayan de Tawi-Tawi a Galapágy sú časťou provincie Tawi-Tawi. V Suluskom mori sa nachádza aj Útes Tubbataha, ktorý je súčasťou Svetového dedičstva UNESCO.
Postava zo seriálu "Star Trek" Hikaru Sulu bola pomenovaný podľa tohto mora.
Victoria Cup

Victoria Cup je hokejový turnaj, ktorého prvý ročník sa odohral v roku 2008. Victoria Cup sa koná každoročne medzi víťazmi novovzniknutej hokejovej ligy majstrov a klubom z NHL. Víťaz tohto zápasu zinkasuje 1 milión švajčiarskych frankov.
V ročníku 2008, konanom v Berne v PostFinance Arene proti sebe nastúpili víťaz Super Six 2008 Metallurg Magnitogorsk proti New Yorku Rangers.
Prvý ročník sa odohral pri príležitosti stého jubilea medzinárodnej hokejovej federácie. Názov Victoria Cup je odvodený od Victoria Skating Rink - ihriska v Montreale, kde sa odohral prvý hokejový zápas.
Ženská dvojhra na US Open 2008

Justine Heninová bola obhajkyňa titulu ale ukončila kariéru 14. mája 2008.
Serena Williamsová porazila Jelena Jankovićovú 6–4, 7–5 vo finále a vyhrala svoj tretí titul na US Open. Výsledok znamenal jej návrat na čelo rebríčka, prvýkrát od roku 2003.